hotchpotch/miracl-hf-unified huggingface dataset:
জেদ্দা টাওয়ার
জেদ্দা টাওয়ার (), পূর্বে পরিচিত কিংডম টাওয়ার (), এবং মাইল-হাই টাওয়ার, () হল জেদ্দা, সৌদি আরবের বর্তমানে নির্মাণাধীন একটি উচ্চতম ভবন এবং এটির প্রারম্ভিক খরচ সৌদী রিয়েল ৪.৬ বিলিয়ন (মার্কিন $ ১.২৩ বিলিয়ন)।
ভবনটি জেদ্দার উত্তর দিকে লোহিত সাগর বরাবর স্থানে অবস্থিত হবে যেখানে কিংডম সিটি নামে পরিচিত সৌদী রিয়েল ৭৫ বিলিয়ন (মার্কিন $২০ বিলিয়ন) বিনিময়ে প্রস্তাবিত উন্নয়নমূলক শৌখিন এবং অসাধারণ কারুকার্যপূণ প্রথম কোন ভবন নির্মাণ হবে। পরিকল্পনা মোতাবেক কাজটি সম্পন্ন হলে, ভবনটি অভূতপূর্ব উচ্চতায় পৌঁছাবে, এছাড়াও বিশ্বের সবচেয়ে উচ্চতম ভবন হিসেবে মর্যাদা পাবে এবং সেইসাথে প্রথম গঠন করা ১ কিলোমিটার উচ্চতার কোন ভবন নির্মাণের তালিকায় পৌঁছাবে। ভবনটির প্রাথমিক উচ্চতা ১.৬ কিলোমিটার (১ মাইল) হবে বলে পরিকল্পনা করা হয়; তবে এলাকার ভূতত্ত্বের যে উচ্চতা রয়েছে তাতে করে টাওয়ারটির জন্য অনুপযুক্ত বলে প্রমাণিত হয়। বুর্জ খলিফা পরিকল্পিত ​​আমেরিকান স্থপতি আর্দ্রিয়ান স্মিথ কর্তৃক নকশা তৈরি করা হয় এবং এরই সাথে অনন্য গঠণ এবং নান্দনিক বৈশিষ্ট্যপূর্ণ নমুনা অন্তর্ভুক্ত করা হয়। সৌদি আরব নেতা যুবরাজ আল ওয়ালিদ বিন তালাল ও রাজা আবদুল্লাহর ভাগ্নে যারা হলেন মধ্যপ্রাচ্য আরবের ধনবান ব্যক্তিবর্গ কর্তৃক ভবনটি নির্মাণ করা হচ্ছে।
ভবনটি তার প্রাথমিক ১.৬ কিমি (প্রায় ১ মাইল) থেকে নিচে ছোট করার প্রস্তাব করা হয়, যেটি সম্পূর্ণরূপে কমপক্ষে ১,০০০ মিটার (৩,২৮১ ফুট) উচ্চতা থেকে পরিকল্পিত করা হয়নি। যেটি প্রায় এক কিলোমিটারে অন্তত ১৭৩ মিটার দুবাই বুর্জ খলিফা, সংযুক্ত আরব আমিরাত তুলনায় বেশি লম্বা (৫৬৮ ফুট) উচ্চতায়, এখনও পর্যন্ত বিশ্বের সর্বোচ্চ ভবন বা কাঠামো কর্তৃক এটি নির্মাণ করা হবে।
এটা অনুমান করা হয় যে জেদ্দা টাওয়ার ১৬৭ তলার বেশি উঁচু হবে।
ও-র্গ্যান-গ্লিং-পা
ও-র্গ্যান-গ্লিং-পা () (জন্ম-১৩২৩) তিব্বতী বৌদ্ধধর্মের প্রাচীন গ্রন্থের আবিষ্কারক বা গ্তের-স্তোনদের মধ্যে অন্যতম ছিলেন।
ও-র্গ্যান-গ্লিং-পা ১৩২৩ খ্রিষ্টাব্দে জন্মগ্রহণ করেন। তাঁর জন্মস্থান তিব্বতের ল্হো-ব্রাগ () অঞ্চলের ছু-মো-ফাগ () নামক স্থানে না ল্হো-খা () অঞ্চলের য়ার-র্জে () নামক স্থানে এই নিইয়ে দ্বিমত রয়েছে। তেইশ বছর বয়সে তিনি ব্সাম-য়াস বৌদ্ধবিহারে প্রায় একশত খন্ডের বিশাল পরিমাণ লুক্কায়িত গ্রন্থ বা গ্তের-মা আবিষ্কার করেন, যার মধ্যে অনেকগুলির অস্তিত্ব বর্তমানেও রয়ে গেছে। এর মধ্যে সর্বাপেক্ষা উল্লেখযোগ্য হল ব্কা'-থাং-স্দে-ল্ঙ্গা () নামক গ্রন্থ যেখানে তিব্বতী রাজা, রাণী, মন্ত্রী, সাধু, পন্ডিত, দেবদেবীর ইতিহাস সম্বন্ধে লেখা রয়েছে। এছাড়া তিনি য়ার-লুং-শেল-ব্রাগ () নামক স্থানে পে-মা- ব্কা'-থাং () নামক পদ্মসম্ভবের জীবনী আবিষ্কার করেন। তা'ই-সি-তু-ব্যাং-ছুব-র্গ্যাল-ম্ত্শান নামক ফাগ-মো-গ্রু-পা রাজবংশের প্রতিষ্ঠাতা্র সঙ্গে বিরোধের ফলে তিনি এ'ই-য়ুল () নামক স্থানে নির্বাসিত হন, যেখানে তাঁর মৃত্যু হয়।
কুন-দ্গা'-দ্পাল-ব্জাং
কুন-দ্গা'-দ্পাল-ব্জাং() (১৫১৩-১৫৯৩) জো-নাং বৌদ্ধবিহারের পঁচিশতম প্রধান ছিলেন।
কুন-দ্গা'-দ্পাল-ব্জাং ১৫১৩ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ গ্রহণ করেন। ১৫৩১ খ্রিষ্টাব্দে তিনি উত্তর-পূর্ব দিকে তিব্বত যাত্রা করেন। তিনি ল্চাং-লুং-ছোস-স্দিংস () নামক বৌদ্ধবিহারে গ্ঝোন-নু-ছোস-গ্রুব () নামক পন্ডিতের নিকট মার্গফল সম্বন্ধে অধ্যয়ন করেন। ছোস-'খোর-র্ত্সে () নামক স্থানে পান-ছেন-র্দো-র্জে-র্গ্যাল-ম্ত্শান () নামক জো-নাং সম্প্রদায়ের এক পন্ডিতের নিকট মার্গফল ও কালচক্র সম্বন্ধে অধ্যয়ন করেন। মধ্য তিব্বতের গ্সের-ম্দোগ-চান () নামক বৌদ্ধবিহারে তিনি অভিধর্ম সম্বন্ধে শিক্ষা লাভ করেন।
১৫৩৮ খ্রিষ্টাব্দে তিনি মুস্তাং ফিরে এলে, কুন-দ্গা'-গ্রোল-ম্ছোগ নামক পন্ডিত তাঁকে মার্গফল, হেবজ্র তন্ত্র অ নিগুমার ছয় যোগ স্মবন্ধে শিক্ষাদান করেন। এরপর তিনি ফুন-ত্শোগ্স-ব্সাম-গ্তান-গ্লিং () নামক বৌদ্ধবিহারের প্রধান নির্বাচিত হন। কিছু সময় পর তিনি কুন-দ্গা'-গ্রোল-ম্ছোগের সঙ্গে পুনরায় তিব্বত যাত্রা করেন। পরে তিনি মুস্তাং ফিরে এলে থুব-ব্স্তান-দার-র্গ্যাস-গ্লিং () নামক বৌদ্ধবিহারের প্রধান নির্বচিত হন। ১৫৬৬ খ্রিষ্টাব্দে তিনি জো-নাং বৌদ্ধবিহারের পঁচিশতম প্রধান হিসেবে নির্বাচিত হন। ১৫৭০ খ্রিষ্টাব্দে তিনি এই বিহারের 'দু-খাং () ভবন এবং গ্ত্সুগ-লাগ-খাং () মন্দিরের ব্যাপক সংস্কার করেন। স্প্রুল-স্কু-স্মান-থাং-পা-স্কু-ম্দুন-ব্লো-ব্জাং-পা (), র্গোদ-খুংস-ব্সোদ-দ্পাল-বা () এবং স্নার-থাং-পা-ত্শে-রিং-'ফেল () নামক ভিক্ষুরা এই বিহারের চিত্রশিল্পগুলির সংস্কার করেন। কুন-দ্গা'-দ্পাল-ব্জাংয়ের সর্বাপেক্ষা উল্লেখযোগ্য শিষ্য ছিলেন তারানাথ।
গুল-বসান ধনেশ
গুল-বসান ধনেশ যার বৈজ্ঞানিক নাম "Aceros cassidix" হল একধরনের কালো রঙের ধনেশ পাখি যার ঠোঁটের রং হলুদ, ল্যাজের রং সাদা এবং চোখের চারপাশের চামড়ার রং ফ্যাকাসে নীল, কালো রঙের পায়ের পাতা এবং উন্মুক্ত ঘন নীল রঙের গলা। পুরুষদের মুখ এবং ঘাড় হয় বাদামি রঙের এবং কমলা-লাল রঙের চোখ এবং এদের হলুদ রঙের ঠোটের ওপরে লাল রঙের একটা উচ্চ শিরস্ত্রাণ থাকে। মহিলাদের মুখ এবং ঘাড় হয় কালো রঙের, হলুদ রঙের শিরস্ত্রাণ এবং বাদামি রঙের চোখ হয়।
এদের প্রধানত দেখতে পাওয়া যায় ইন্দোনেশিয়ার সুলায়েসি, বুটন, লেম্ভে, টগিয়ান এবং মুনা দ্বীপপুঞ্জ এই সমস্ত জায়গায়।
অন্যান্য ধনেশের মতোই এরাও একগামী পাখি৤ এরা প্রধানত ফল এবং ডুমুর খেয়ে বেঁচে থাকে। স্ত্রঅ ধনেশ নিজেদের গাছের কোন গর্তে বন্দী করে রাখে ডিম পারবার সময়ে। এই সময়কালে পুরুষেরা মহিলাদের এবং বাচ্চাদের খাদ্য যোগান দেয়। এরা ২০ থেকে ৩৫ বৎসর পর্যন্ত বেঁচে থাকে৤
গুল-বসান ধনেশ দক্ষিণ সুলায়েসি প্রদেশের প্রাণীকূলের প্রতীক।
আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতানুযায়ী এই প্রজাতিটি বিপন্ন প্রজাতি হিসেবে চিহ্নিত হয়েছে।
ভারতীয় ধূসর ধনেশ
ভারতীয় ধূসর ধনেশ ("Ocyceros birostris") হল একটা সাধারণ ধনেশ যাদেরকে ভারতীয় উপমহাদেশে দেখতে পাওয়া যায়। এরা বেশিরভাগ বৃক্ষবাসী হয় এবং সাধারণত জোড়ায়-জোড়ায় দেখতে পাওয়া যায়। তাদের সারা গা ধূসর রঙের হয় এবং পেটের রঙ হয় ফ্যাকাসে ধূসর রঙের বা সাদা রঙের। এদের ঠোটের ওপরে শিরস্ত্রাণটি কালো রঙের হয়। এই ধনেশদের মাঝে মাঝে ভারতের বিভিন্ন শহরাঞ্চলে দেখতে পাওয়া যায় যারা বড় বড় গাছে বাসা বেঁধে থাকতে পছন্দ করে।
ভারতীয় ধূসর ধনেশ হল একটি মাঝারি রঙের ধনেশ যাদের আকার হয় । এদের অপরের অংশ হয় হাল্কা বাদামি ধূসর রঙের এবং একটি ফ্যাকাশে ভুরু এর সামান্য চিহ্ন আছে। কানের পালকাবরণ গাঢ় হয়। এদের পাখনাগুলো হয় গাঢ় বাদামি রঙের এবং এদের শেষের দিকের রঙ হয় সাদা। এদের ল্যাজের মাথার দিকটা হয় সাদা রঙের এবং একটি ব্যান্ড থাকে অর্ধপরিহিত। এদের চোখের মণি হয় লাল রঙের এবং এদের ধূসর রঙের চোখের পাতা আছে। এদের শিরস্ত্রাণ হয় ছোটো এবং সূচালো।
পুরুষ ধনেশদের শিরস্ত্রাণ হয় অপেক্ষাকৃত বড়ো এবং এটা কালো রঙের ঠোটের ওপরে থাকে। এদের ঠোটের সামনের দিকটা এবং চোয়াল হয় হলুদ রঙের। চোখের চারপাশের চামড়া হয় কালো রঙের পুরুষদের ক্ষেত্রে এবং এটা মহিলাদের ক্ষেত্রে হয় হাল্কা লাল রঙের। মহিলাদের ঠোট আরোও হরিদ্রাভ হয়। তরুণদের শিরস্ত্রাণ থাকে না এবং এদের চোখের চারপাশের চামড়া হয় হাল্কা কমলা রঙের।
এই প্রজাতিটি প্রধানত সমতলভূমি থেকে ২০০০ ফুট পর্যন্ত উচ্চতায় দেখতে পাওয়া যায়। হিমালয়ের পাদদেশ থেকেই এদের বিস্তার শুরু ক্রমশ পুর্ব দিকে, ইন্দাস নদী এবং ওয়াঘা বর্ডারের দিকে। এদের গতিবিধি মাঝে মাঝে শুষ্কতর পশ্চিম অঞ্চলের দিকে লক্ষ্য করা যায়। এমনকি এদেরকে শহরাঞ্চলে পুরানো বীথিকা গাছেও দেখতে পাওয়া যায়। এদেরকে প্রধানত সমতলভূমি থেকে ১৪০০ মিটার উচ্চতায় দেখতে পাওয়া যায় এবং এরা মালাবার ধূসর ধনেশ এই প্রজাতির সাথে মিশে যায় না।
এদের ডাক হল অনেকটা ভুবন চিলের ডাকের মতোন অভিযোগ করার ডাক। এদেরকে ছোট ছোট দলে দেখতে পাওয়া যায় অথবা জোড়ায় জোড়ায়।
এদের বাসা বাধার মরসুম হল এপ্রিল থেকে জুন মাস। এরা ১-৫ টা ছোটো ছোটো সাদা রঙের ডিম পারে। ভারতীয় ধূসর ধনেশ প্রধানত লম্বা গাছের গর্তে বসবাস করতে পছন্দ করে। একটি উপস্থিত গর্তকে তারা আরোও বড় করে নেয় তাদের সুবিধা অনুযায়ী। মহিলারা অই বাসায় ঢুকে পড়ে বাসাটাকে বন্ধ করে দেয় এবং একটা ছোট উল্লম্ব ছিদ্র রাখে যাতে পুরুষেরা তাদের খাবার খাওয়াতে পারে ওই ছিদ্র দিয়ে। মহিলারা এই বাসাটি বন্ধ করে পুরুষের দ্বারা সরবরাহ করে দেওয়া মল-মূত্র এবং কাদার দলার সাহায্যে। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
এদের প্রধান খাদ্যগুলোর মধ্যে পরে "Streblus asper", "Cansjera rheedii", "Carissa carandas", "Grewia tiliaefolia", "Lannea coromandelica", "Ficus" spp., "Sterculia urens" এবং "Securinega leucopyrus"। এছাড়াও তারা পোকামাকড় ও ছোটো ছোটো প্রাণীদের খাদ্য হিসেবে গ্রহণ করে থাকে। এছাড়াও সবুজ টিয়া পাখিদের বাচ্চাদের এরা শিকার করে। এবং সরীসৃপদেরও এরা খাদ্য হিসেবে গ্রহণ করে। এরা "Thevetia peruviana" নামে একটি গাছের ফল খায় বলে জানা গেছে যে গাছের ফল অন্যান্যদের কাছে বিষাক্ত বলে মনে হয়।
তারা সম্পুর্ণই গাছে বসবাস করে তবে কিছু কিছু সময় তারা নীচে পড়ে থাকা ফল কুড়তে মাটিতে নামে। এছড়াও তারা কাদার দলা খুঁজতে মাটিতে নামে তাদের বাসাকে বন্ধ করবার জন্য। তারা মাঝে মাঝে ঠোট নিয়ে যুদ্ধ করে থাকে নিজেদের মধ্যে এছাড়াও বায়বীয় প্রতিযোগীতা করে থাকে।
২০০৮ গ্রীষ্মকালীন অলিম্পিকে দৌড়বাজী – মহিলাদের ট্রিপল জাম্প
২০০৮ অলিম্পিক গেমসে মহিলাদের ট্রিপল জাম্প প্রতিযোগিতা আগস্টের ১৫ থেকে ১৭ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
ক্যামেরুনের প্রতিযোগী ফ্র্যাঙ্কোয়েস ব্যাঙ্গো এটোন সব সেরা ১৫.৩৯ মিটার লাফিয়ে দেশের ইতিহাসে অলিম্পিক থেকে দ্বিতীয় ব্যক্তিগত স্বর্ণপদক লাভ করেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম ১৪.৪৫ মিটার (Q) বা সেরা ১২জন প্রতিযোগী (q) ফাইনালে যাবে।
১৭ই আগস্ট ফাইনাল অনুষ্ঠিত হয়।
তারানাথ
তারানাথ বা কুন-দ্গা'-স্ন্যিং-পো () (১৫৭৫-১৬৩৪) জো-নাং বৌদ্ধবিহারের ছাব্বিশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের প্রতিষ্ঠাতা ছিলেন।
তারানাথ ১৫৭৫ খ্রিষ্টাব্দে তিব্বতের খা-রাগ () নামক স্থানে জন্মগ্রহণ করেন। চার বছর বয়সে তাঁকে ছোস-লুং-ব্যাং-র্ত্সে () বৌদ্ধবিহারে নিয়ে আসা হয় এবং সেখানে তাঁকে আনুষ্ঠানিকভাবে কুন-দ্গা'-গ্রোল-ম্ছোগ () জো-নাং বৌদ্ধবিহারের চব্বিশতম প্রধানের পুনর্জন্ম বলে চিহ্নিত করা হয়। এরপর তিনি কুন-দ্গা'-গ্রোল-ম্ছোগের বিভিন্ন শিষ্যের নিকট বিভিন্ন বিষয়ে শিক্ষালাভ করেন, যেমন ব্যাম্স-পা-ল্হুন-গ্রুব () সূত্র ও তন্ত্র সম্বন্ধে, র্দো-রিং-কুন-দ্গা'-র্গ্যাল-ম্ত্শান () মার্গফল সম্বন্ধে, ব্রাগ-স্তোদ-পা-ল্হা-দ্বাং-গ্রাগ্স-পা () নারো পার ছয় যোগ ও মহামুদ্রা সম্বন্ধে এবং কুন-দ্গা'-দ্পাল-ব্জাং () নামক জো-নাং বৌদ্ধবিহারের পঁচিশতম প্রধান ও লুং-রিগ্স-র্গ্যা-ম্ত্শো () তাঁকে কালচক্র সম্বন্ধে শিক্ষাদান করেন। চৌদ্দ বছর বয়স থেকে ভারতীয় পন্ডিত বুদ্ধগুপ্তনাথের নিকট শিক্ষা গ্রহণ করেন। এছাড়াও বলভদ্র, নির্বাণশ্রী, পূর্ণানন্দ, পূর্ণবজ্র এবং কৃষ্ণভদ্র নামক ভারতীয় পন্ডিতরাও তাঁকে শিক্ষাদান করেন ও সংস্কৃত বৌদ্ধগ্রন্থগুলির তিব্বতী অনুবাদে সহায়তা করেন।
১৫৮৮ খ্রিষ্টাব্দে কুন-দ্গা'-দ্পাল-ব্জাং তারানাথকে জো-নাং বৌদ্ধবিহারের ছাব্বিশতম প্রধান হিসেবে নির্বাচিত করেন। এই সময়ে তিনি দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার শিক্ষাকে পুনরায় প্রচারের দায়িত্ব নেন। তিনি দোল-পো-পা-শেস-রাব-র্গ্যাল-ম্ত্শান প্রচারিত গ্ঝান-স্তোং তত্ত্বের একনিষ্ঠ সমর্থক ছিলেন এবং এই তত্ত্বের ভুল পর্যালোচনাগুলিকে সংশোধন করেন। এই বিহারের প্রধান থাকার সময় তিনি দুইশত ষাট বছর পূর্বে দোল-পো-পা-শেস-রাব-র্গ্যাল-ম্ত্শান দ্বারা নির্মিত একটি বৃহদাকার স্তূপের সংস্কার সাধন করেন। ১৬০৪ খ্রিষ্টাব্দে তিনি গ্ঝান-স্তোং তত্ত্বের ওপর গ্ঝান-স্তোং-দ্বু-মা'ই-র্গ্যান () নামক একটি বিখ্যাত গ্রন্থ রচনা করেন। ১৬০৮ খ্রিষ্টাব্দে তিনি দ্পাল-দুস-ক্যি-'খোর-লো'ই-ছোস-ব্স্কোর-গ্যি-ব্যুং-খুংস-ন্যের-ম্খো () নামক ভারতের বৌদ্ধধর্মের ইতিহাস সম্বন্ধে তাঁর বিখ্যাত গ্রন্থ রচনা করেন। ১৬১৫ খ্রিষ্টাব্দে ফুন-ত্শোগ্স-র্নাম-র্গ্যাল নামক গ্ত্সাং-পা রাজবংশের রাজা তারানাথকে একটি বৌদ্ধবিহার নির্মাণের জন্য জমি দান করেন। এই বিহারের নির্মাণ ১৬২৮ খ্রিষ্টাব্দে শেষ হয় এবং র্তাগ-ব্র্তান-দাম-ছোস-গ্লিং () বৌদ্ধবিহার নামে পরিচিত হয়।
কুন-দ্গা'-রিন-ছেন-র্গ্যা-ম্ত্শো
কুন-দ্গা'-রিন-ছেন-র্গ্যা-ম্ত্শো () জো-নাং বৌদ্ধবিহারের সাতাশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের তৃতীয় প্রধান ছিলেন।
কুন-দ্গা'-রিন-ছেন-র্গ্যা-ম্ত্শো সপ্তদশ শতাব্দীতে মধ্য তিব্বতে জন্মগ্রহণ করেন। তিনি তারানাথ নামক জো-নাং ধর্মসম্প্রদায়ের বিখ্যাত পন্ডিতের নিকট দীক্ষালাভ করেন এবং সূত্র ও কালচক্র সহ অন্যান্য তন্ত্র সম্বন্ধে অধ্যয়ন করেন। সাংস-র্গ্যাস-র্গ্যা-ম্ত্শো () নামক র্তাগ-ব্র্তান-দাম-ছোস-গ্লিং () বৌদ্ধবিহারের দ্বিতীয় প্রধানের মৃত্যুর পর তিনি ঐ বিহারের প্রধান নির্বাচিত হন। তারানাথের পর তিনি পরবর্তী পনেরো বছর জো-নাং বৌদ্ধবিহারের সাতাশতম প্রধান হিসেবে নির্বাচিত হন। ১৬৫০ খ্রিষ্টাব্দে পঞ্চম দলাই লামা জো-নাং ধর্মসম্প্রদায়ের অধীনস্থ জো-নাং বৌদ্ধবিহার দ্গে-লুগ্স ধর্মসম্প্রদায়ের অধীনে নিয়ে এলে কুন-দ্গা'-রিন-ছেন-র্গ্যা-ম্ত্শো পালিয়ে যেতে বাধ্য হন। পরবর্তীকালে তিনি গ্সাংস-স্ঙ্গাগ্স-রি-বো-ব্দে-ছেন () নামক বৌদ্ধবিহারে বাকি জীবন অতিবাহিত করেন। তাঁর প্রধান দুই শিষ্য ছিলেন ব্লো-গ্রোস-র্নাম-র্গ্যাল () এবং 'ব্রোগ-দ্গে-কুন-দ্গা'-দ্পাল-ব্জাং ()।
ওমর আলী
ওমর আলী () (২০ অক্টোবর ১৯৩৯ – ৩ ডিসেম্বর ২০১৫) একজন বাঙালি বাংলাদেশী রোম্যান্টিক কবি যিনি ষাট দশকের কবি হিসেবে চিহ্নিত। তিনি তাঁর রচিত প্রেমের কবিতাসমূহের জন্য বিখ্যাত। শ্যামবর্ণা স্বাস্থ্যবতী আদিম বাঙালি নারীকে তিনি তার সমস্ত ইন্দ্রিয়ানুভূতি দিয়ে আবিষ্কার করতে উদ্যোগী হয়েছেন। তার কবিতায় গ্রাম বাংলার মাটির অকৃত্রিম সোঁদা গন্ধ মেলে। প্রেয়সীর সংস্পর্শ, মিলন ও বিরহ, অফুরন্ত প্রকৃতি সৌন্দর্যের রোমান্টিক অনুকল্পে তার কাব্য বাঙময় হয়েছে।
তিনি হাম্মাদিয়া হাই স্কুল থেকে ১৯৫৫ সনে প্রবেশিকা, কায়েদে আযম কলেজ থেকে ১৯৬২ সনে উচ্চ মাধ্যমিক, এডওয়ার্ড কলেজ, পাবনা থেকে ১৯৬৫ সনে স্নাতক, ঢাকা বিশ্ববিদ্যালয় থেকে ১৯৭০ সনে ইংরেজিতে স্নাতকোত্তর, রাজশাহী বিশ্ববিদ্যালয় থেকে ১৯৭৮ সালে বাঙলায় স্নাতকোত্তর করেন। পেশাগত জীবনে তিনি অধ্যাপক ছিলেন। সরকারি শহিদ বুলবুল কলেজ পাবনা থেকে ১৯৯৭ সনের ২১ অক্টোবর অবসর গ্রহণ করেন।
ওমর আলীর প্রথম কাব্যগ্রন্থ "এদেশে শ্যামল রঙ রমণীর সুনাম শুনেছি" প্রকাশিত হয় ১৯৬০ খ্রিষ্টাব্দে। এছাড়াও তার প্রকাশিত কবিতাগ্রন্থ 
হচ্ছে
আবরাজ আল-বাইত টাওয়ার্স
আবরাজ আল-বাইত টাওয়ার্স, এছাড়াও মক্কা রয়েল হোটেল ক্লক টাওয়ার নামে পরিচিত, হল সৌদি আরবের মক্কার সরকারের মালিকানাধীন একটি কমপ্লেক্স ভবন। এই টাওয়ারটি রাজা আব্দুল আজিজ এনডাওমেন্ট প্রকল্পের একটি অংশ। ভবনটি কয়েকটি বিশ্ব রেকর্ড ধারণ করে আছে; যেমন- বিশ্বের সবচেয়ে লম্বা ঘড়ির টাওয়ার এবং বিশ্বের বৃহত্তম ঘড়ি মুখ। কমপ্লেক্সটি হোটেল টাওয়ার তাইওয়ানের তাইপে ১০১ টপকিয়ে ২০১২ সালে বিশ্বের দ্বিতীয় সর্বোচ্চ ভবন হয়ে ওঠে এবং বর্তমানে বিশ্বের তৃতীয় সর্বোচ্চ ভবনের মর্যাদা লাভ করেছে, শুধুমাত্র দুবাই এর বুর্জ খলিফা এবং সাংহাই এর সাংহাই টাওয়ার ছাড়া। বিল্ডিং কমপ্লেক্সটি হল বিশ্বের বৃহত্তম মসজিদ এবং ইসলামের সবচেয়ে পবিত্র জায়গা মসজিদ আল হারাম থেকে মাত্র মিটার দূরে। কমপ্লেক্সের ডেভেলপার ও ঠিকাদার হল সৌদির বিনলাদিন গ্রুপ যেটি কিংডমের সর্ববৃহৎ নির্মাণ কোম্পানী। 
কমপ্লেক্সটি আইয়াদ দুর্গ ধ্বংসের পরে নির্মিত হয়েছিল। যা ১৮ শতকের একটি অটোমান দুর্গ যেটি গ্র্যান্ড মসজিদ থেকে দেখা যেত। সৌদি সরকার কর্তৃক ২০০২ সালে দুর্গ ধ্বংস নিয়ে তুর্কিরা স্ফুলিঙ্গ ছড়ান এবং আন্তর্জাতিক হৈচৈ সৃষ্টি হয়।
কমপ্লেক্সটি সবচেয়ে লম্বা টাওয়ার ৬০১ মিটার (১,৯৭২ ফুট) উচ্চতা নিয়ে সৌদি আরবে সর্বোচ্চ উচ্চতম ভবন হিসাবে দাঁড়িয়েছে। বর্তমানে এটি তাইপেই, তাইওয়ান এর তাইপেই ১০১কে টপকানো বিশ্বের তৃতীয় উচ্চতম ভবন।
একজিমা
একজিমা (ইংরেজী: Eczema ) এক প্রকাম চর্ম রোগ যা বাংলাদেশে পামা, বিখাউজ, কাউর ঘা ইত্যাদি স্থানীয় নামে পরিচিত। চিকিৎসা শাস্ত্রে এটিকে সচরাচর এটপিক ডার্মাটাইটিস (ইং: atopic dermatitis) হিসাবে উল্লেখ করা হয়ে থাকে, কারণ অধিকাংশ ক্ষেত্রে একজিমার অন্যতম উৎস বংশগত বলে ধারণা করা হয়। এই রোগে ত্বকের বিশেষ কোন কোন স্থানে প্রদাহ সৃষ্টি হয়। আক্রান্ত স্থান লালাভ দেখায়, এখানে পুঁজবটী জন্মে, চুলকায়, রস ক্ষরণ হতে পারে এবং মামড়ি পড়ে। এটি কোন সংক্রামক রোগ নয়। তবে এ রোগ থেকে হাঁপানি এবং হে ফিভার হয়ে থাকে। এটি দীর্ঘ মেয়াদী সমস্যা যাতে অতি শুষ্ক ত্বক ফেটে যায়, পুরু হয়ে ওঠে, চুলকানির সৃষ্টি হয় এবং ফুস্কুড়ি হতে পারে। ঠিক কী কারণে একজিমা হয়ে থাকে তা এখনো জানা যায় নি। বলা হয়েছে অন্তর্ভূত কারণের (যেমনঃ এলার্জি) বহি:প্রকাশ একজিমা। শরীরের যে কোন স্থানেই একজিমা হতে পারে, তবে হাত, পা, বাহু, হাঁটুর বিপরীত পৃষ্ঠা, গোড়ালী, হাতের কব্জি, ঘাড় ও ঊর্ধ বক্ষস্থল ইত্যাদি অংশ বেশি আক্রান্ত হয়ে থাকে। একজিমার ঔষধ অদ্যবধি আবিষ্কৃত হয় নি, তবে এমোলিয়েণ্টস (Emollients) এবং স্টেরেয়ড মলম (steroid ointments) একজিমার প্রকোপ নিয়ন্ত্রনে রাখা হয়।
সৃজিত মুখোপাধ্যায়
সৃজিত মুখোপাধ্যায় (জন্মঃ ২৩ সেপ্টেম্বর ১৯৭৭) একজন ভারতীয় বাঙালি চলচ্চিত্র পরিচালক, অভিনেতা, চিত্রনাট্যকার, অর্থনীতিবিদ। ২০১০ সালে 'অটোগ্রাফ' ছবিটি পরিচালনার মাধ্যমে তিনি আলোচনায় আসেন যে ছবিটি বাণিজ্যিকভাবে সফল হয় এবং সমালোচকদের দ্বারা প্রশংসিত হয়। ডিসেম্বর ২০১৭ পর্যন্ত তিনি মোট ১১টি চলচিত্র পরিচালনা করেছেন: বাইশে শ্রাবন, হেমলক সোসাইটি , মিশর রহস্য, জাতিস্মর, চতুষ্কোণ, নির্বাক, রাজকাহিনী, জুলফিকার, বেগমজান এবং ইয়েতি অভিযান। তার সবগুলো ছবিই সমালোচকদের কাছে প্রশংসিত হয় এবং ব্যাপক সাড়া ফেলে। ৬১ তম জাতীয় চলচিত্র পুরষ্কারে তার পরিচালিত 'জাতিস্মর' ছবিটি চারটি পুরষ্কার জিতে নেয়। ৬২ তম জাতীয় চলচিত্র পুরষ্কার অনুষ্ঠানে তার পরিচালিত 'চতুষ্কোণ' সিনেমাটির জন্য তিনি সেরা পরিচালক এবং সেরা চিত্রনাট্য বিভাগে পুরষ্কার জিতে নেন। তার পরিচালিত রাজকাহিনী সিনেমাটি হিন্দিতে 'বেগম জান' শিরোনামে পুনঃনির্মিত হয়েছে যার নাম ভূমিকায় অভিনয় করেছেন বিদ্যা বালান। তার নির্মানাধীন চলচ্চিত্র উমা, এক যে ছিলো রাজা, পিউ ন।
সৃজিত মুখোপাধ্যায় তার শৈশব জীবন শেষ করেন দোলনা ডে হাই স্কুল এবং সাউথ পয়েন্ট স্কুল থেকে। তারপরে তিনি প্রেসিডেন্সী কলেজ থেকে অর্থনীতিতে স্নাতক পাশ করেন। পরবর্তীতে তিনি জহরলাল নেহেরু বিশ্ববিদ্যালয় থেকে অর্থনীতিতে এম.ফিল এবং পিএইচডি শেষ করেন। তার বাবা সমরেশ মুখোপাধ্যায় একজন স্থাপত্যবিদ্যার অবসর প্রাপ্ত শিক্ষক। তিনি ছিলেন একাধারে কবি, শিক্ষক, চিত্রশিল্পী। তার মা এনটমি বিভাগের একজন শিক্ষক।
সৃজিত মুখোপাধ্যায় অর্থনীতিবিদ ও পরিসংখ্যানবিদ হিসেবে কাজ করার সময় দিল্লীতে ইংরেজী সার্কিট থিয়েটারের সাথে বেশ ভালোভাবে যুক্ত হন। তারপরে ২০১০ সালে তিনি প্রথম চলচ্চিত্র "অটোগ্রাফ" তৈরী করেন। চলচ্চিত্রটি ব্যাপক জনপ্রিয়তা লাভ করে। এর ধারাবাহিকতায় তিনি ২০১১ সালে "বাইশে শ্রাবণ", ২০১২ সালে "হেমলক সোসাইটি"', ২০১৩ সালে "মিশর রহস্য", ২০১৪ সালে "জাতিস্মর" ও "চতুষ্কোণ" ২০১৫ সালে নির্বাক এবং রাজকাহিনী চলচ্চিত্র পরিচালনা করেন।
গ্যালিপলির যুদ্ধ
গ্যালিপলি ক্যাম্পেইন ছিল প্রথম বিশ্বযুদ্ধকালীন সময়ে গ্যালিপলি উপদ্বীপে একটি যৌথ আক্রমণ যেটি গ্যালিপলির যুদ্ধ (তুর্কি ভাষায় চানাক্কালে যুদ্ধ) নামেও পরিচিত| ক্যাম্পেইনটি ২৫শে এপ্রিল, ১৯১৫ থেকে শুরু করে ৯ই ফেব্রুয়ারি, ১৯১৬ পর্যন্ত চলমান ছিল| এই খন্ডযুদ্ধে ব্রিটিশ ও ফরাসিরা যৌথভাবে অট্টোমান সাম্রাজ্য ও জার্মানির বিরুদ্ধে লড়েছিলো|
ভ্লাদিমির মায়াকোভস্কি
ভ্লাদিমির ভ্লাদিমিরোভিচ মায়াকোভস্কি () (১৯ জুলাই, ১৮৯৩ - ১৪ এপ্রিল, ১৯৩০) ছিলেন রুশ এবং সোভিয়েত কবি, নাট্যকার, শিল্পী এবং মঞ্চ ও চলচ্চিত্র অভিনেতা। তিনি ছিলেন বিশ শতকের প্রথম দিকের রুশ ফিউচারিজমের প্রতিনিধিদের একজন।
মায়াকোভস্কি ১৮৯৩ সালে দক্ষিণ জর্জিয়ার বাগদাদিতে ভ্লাদিমির মায়াকোভস্কি জন্মগ্রহণ করেন। তিনি ছিলেন সরকারি বনরক্ষকের সন্তান। ১৯০২ সালে তিনি কুতাইস-এ স্কুলে ভর্তি হন। ১৯০৫ সালে তিনি ছাত্রবিক্ষোভে অংশ নেন। ১৯০৬ সালে পিতার আকস্মিক মৃত্যু হলে তিনি সেই বছর মস্কোতে আগমন করেন। ১৯১০ সালে তিনি চারুশিল্প মহাবিদ্যালয়ে প্রযুক্তিশিল্প শিক্ষার জন্যে মায়াকোভস্কি স্কুল ত্যাগ করেন। এই বছরই তাঁর বুরলিউক-এর সাথে সাক্ষাত ঘটে।
১৯১২ সালে মায়াকোভস্কি, বুরলিউক, খলেভনিকভ এবং কামেনস্কির সাথে ফিউচারিস্ট আন্দোলনের সূত্রপাত করেন। প্রধানত ফর্মের নতুনত্ব এবং নাগরিক আর্টের প্রয়োজনের উপর জোর দিয়ে আন্দোলনের কর্মসূচি ঘোষণা করেন।
১৯১৫ সালে "পাতলুন পরা মেঘ" এবং "মেরুদণ্ডের বাঁশরী" কবিতার জন্য তিনি প্রথম খ্যাতিলাভ করেন। ১৯১৬ সালে মায়াকোভস্কিকে সৈন্যবাহিনীতে তলব করা হয়। গোর্কির শান্তিবাদী পত্রিকায় লেখক হিসেবে সহযোগিতা করেন। ১৯১৭ সালে বিপ্লবী শক্তির সেবায় তিনি এবং আরও কয়েকজন লেখক ও শিল্পী আত্মনিয়োগ করেন। ১৯১৮-১৯২০ সাল এই তিন বছর তিনি সাংবাদিক অংকনশিল্পী, কবি, নাট্যকার, সিনেমাকর্মী এবং অভিনেতা হিসেবে বিপুল কর্মতৎপরতা চালান। ১৯২১ সালে প্রকাশিত হয় কবিতা "১৫ কোটি" এবং "আমি ভালোবাসি"। ১৯২৩ সালে প্রকাশিত হয় কবিতার বই "এই বিষয়ে" এবং পত্রিকা "লেফ"। রাষ্ট্রীয় বিপণির জন্য প্রচারকার্য চালান। ১৯২৪ সালে প্রকাশিত হয় ভ্লাদিমির লেনিনকে নিয়ে কবিতা "ভ্লাদিমির ইলিচ লেনিন"। ১৯২৫ সালে মার্কিন যুক্তরাষ্ট্র এবং প্যারিস সফর করেন। "ইজভেস্তিয়া"র প্রতিনিধি হিসেবে একই বছর যোগ দেন। ১৯২৬ সালে সমগ্র সোভিয়েত ইউনিয়নের বিভিন্ন কারখানায় বক্তৃতা ও সফর করেন, চালান কবিতাপাঠ ও আলোচনা। আমলাদের সংগে বিরোধ দেখা দেয়। ১৯২৭ সালে অক্টোবর বিপ্লবের দশম বার্ষিকীতে প্রকাশিত হয় কবিতা "ঠিক আছে"। সেই বছর তিনি আবার প্যারিস, প্রাগ ও বার্লিন সফর করেন। ১৯২৮ সালে আরাগঁর সাথে সাক্ষাত ঘটে। ১৯২৯ সালে মেয়ারহোল্ডের নির্দেশনায় পাতিবুর্জোয়া ও আমলাতান্ত্রিক মনোবৃত্তির বিরুদ্ধে লেখা নাটক "ছারপোকা"র মঞ্চায়ন হয়। ১৯৩০ সালে একই নির্দেশকের নির্দেশনায় মঞ্চস্থ হয় নাটক "স্নানাগার"। একই বছর ১৪ এপ্রিল মায়াকোভস্কি আত্মহত্যা করেন।
ল্যারি গোমস
হিলারি ল্যারি অ্যাঞ্জেলো গোমস (; জন্ম: ১৩ জুলাই, ১৯৫৩) ত্রিনিদাদ ও টোবাগোর অ্যারিমায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা। বামহাতি ব্যাটসম্যান গোমস ওয়েস্ট ইন্ডিজ টেস্ট ক্রিকেট দলে খেলেছেন। ডানহাতে অফ-ব্রেক/মিডিয়াম পেস বোলিং করতেন। কাউন্টি ক্রিকেটে মিডলসেক্স ক্রিকেট দলে খেলেন। ত্রিনিদাদ এবং ওয়েস্ট ইন্ডিজের সফলতম তৃতীয় ব্যাটসম্যানের মর্যাদা পান। এছাড়াও তিনি ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপ ফাইনাল খেলায় অংশগ্রহণকারী ওয়েস্ট ইন্ডিজ দলের সদস্য ছিলেন। সাধারণতঃ তিনি ব্যাটকে প্যাডের কাছাকাছি রাখতেন।
১৯৬৭ সালে ওয়েস্ট ইন্ডিয়ান স্কুলবয় দলের হয়ে ইংল্যান্ড সফর করেন। ১৯৭১/৭২ মৌসুমে নিউজিল্যান্ড একাদশের বিপক্ষে ত্রিনিদাদ ও টোবাগো দলের হয়ে প্রথম-শ্রেণীর ক্রিকেটে অভিষিক্ত হন তিনি। ১৯৭২, ১৯৭৩-১৯৭৬ মৌসুমে মিডলসেক্স কাউন্টি ক্রিকেট দলে যোগ দেন। বেনসন এন্ড হেজেস কাপ গোল্ড পুরস্কার লাভ করেন তিনি।
প্যাকারের বছরগুলোয় তাঁকে ওয়েস্ট ইন্ডিজের পক্ষে আন্তর্জাতিক ক্রিকেট খেলায় অংশগ্রহণের সুযোগ এনে দেয়। বিদ্রোহী খেলোয়াড়দের উপর থেকে নিষেধাজ্ঞা প্রত্যাহার স্বত্ত্বেও তিনি নিজ স্থান ধরে রাখতে সমর্থ হন। তিনি হাল্কা-পাতলা গড়নের ও ঠাণ্ডা মেজাজের অধিকারী ছিলেন। গড়পড়তা অন্যান্য ক্যারিবিয় ব্যাটসম্যানদের মতো ছিলেন না। নির্ভরযোগ্য ব্যাটসম্যান হিসেবে প্রয়োজনের মুহুর্তে ঠিকই নিজেকে তুলে ধরতে সক্ষম ছিলেন।
৯ সেঞ্চুরির ৬টিই করেছেন অস্ট্রেলিয়া দলের বিপক্ষে। তন্মধ্যে ১৯৮৪ সালে পার্থের বাউন্সি উইকেটের সেঞ্চুরিটি দলকে ইনিংস বিজয় লাভ করতে সহায়তা করেছিল। তারপরও তিনি ডেনিস লিলি’র উইকেট শিকারের ফলে অস্ট্রেলিয়ায় স্মরণীয় হয়ে থাকবেন। ১৯৮১ সালে মেলবোর্নে অনুষ্ঠিত বক্সিং ডে টেস্টে লিলি তাঁকে আউট করে ল্যান্স গিবসের রেকর্ড ভেঙ্গে সর্বাধিক টেস্ট উইকেট লাভের নতুন বিশ্বরেকর্ড গড়েন।
২০ বছর ক্রিকেট খেলার পর ১৯৮৫ সালে উইজডেন কর্তৃপক্ষ তাঁকে বর্ষসেরা ক্রিকেটারের সম্মাননায় অভিষিক্ত করে। এছাড়াও অ্যারিমা’র মালাবারে তাঁর সম্মানে স্টেডিয়ামের নামকরণ করা হয় ল্যারি গোমস স্টেডিয়াম।
মালাবার ধূসর ধনেশ
মালাবার ধূসর ধনেশ ("Ocyceros griseus") হল একধরনের ধনেশ প্রজাতি যারা দক্ষিণ ভারতের পশ্চিম ঘাটের দিকে বেশি বসবাস করে। এদের ঠোট খুব বড় হয় কিন্তু ধনেশের অন্যান্য প্রজাতির মতোন এদের শিরস্ত্রাণ থাকে না। এদের প্রধানত দেখতে পাওয়া যায় ঘন জঙ্গলে। প্রধানত রবার গাছ, সুপারি গাছ এবং কফি গাছে এদের বসবাস। তারা ছোটো দলে ঘুরে বেড়ায় প্রধানত ডুমুর এবং অন্যান্য ফল-মূল খেয়ে বেচে থাকে এরা। তাদের তারস্বরে চিৎকার এবং হাসার মতোন গলার আওয়াজ স্থানীয় মানুষদেরকে ওদেরকে চেনা সহজ করে দেয়।
মালাবার ধূসর ধনেশ হল একটা বড় ধনেশ এবং এদের আকার হয় মাঝারি ধরনের। লম্বা এবং লম্বা ল্যাজ এবং একটি ফ্যাকাশে হলুদ রঙের ঠোট থাকে। পুরুষদের ঠোট প্রধানত লালচে রঙের হয় এবং এদের সাম্নের দিকটা হয় হলুদ রঙের এবং মহিলাদের প্রধানত ঠোটের রঙ হয় হলুদ রঙের এবং যাতে নীচের চোয়াল হয় কালো রঙের ও ওপরেরটায় কালো কালো ডোরাকাটা দাগ থাকে। তাদের চোখের চারপাশে সাদা রঙের দাগ দেখতে পাওয়া যায়। তাদের পাখনা হয় বাদামি-ধূসর রঙের। এদের প্রাথমিক পাখনার রঙ হয় সাদা রঙের। ভারতীয় ধূসর ধনেশদের থেকে এদেরকে সহজেই আলাদা করা যায় শিরস্ত্রাণের ভিত্তিতে। এদের লম্বা ল্যাজ হয় কালচে রঙের এবং মাথার দিকের রঙ হয় সাদা। লম্বা ধনুকের মতোন বাকা ঠোটে কোন শিরস্ত্রাণ নেই। অপ্রাপ্তবয়স্কদের গায়ের রঙ হয় হাল্কা বাদামি রঙের এবং এদের ঠোটের রঙ হয় সম্পুর্ণ হলুদ। বাচ্চাদের চোখের পাতা হয় ফ্যাকাশে সাদা অথবা হলুদ রঙের।
মৃগীরোগের চিতকার, হাস্যময়, কর্কশ তীক্ষ্ন ধ্বনি ইত্যাদি এদের ডাকের বৈশিষ্ট্য। ( )
মালাবার ধূসর ধনেশ ভারতের পশ্চিম ঘাটের এবং তার আশেপাশের পাহাড়-পর্বতে বসবাস করে। এদেরকে প্রধানত পাওয়া যায় ঘন জঙ্গল এলাকায় এবং পাতলা জঙ্গল এলাকা মূলত ভারতীয় ধূসর ধনেশদের দ্বারা অধিকৃত। অতীতে শ্রীলঙ্কান ধূসর ধনেশদের এদের সাথে মিলিয়ে ফেলা হত কিন্তু অত্যাধুনিক গবেষণার পরে এদেরকে আলাদা করা হয়েছে।
এদেরকে প্রধানত ছোটো ছোটো দলে ঘুরে বেড়াতে এবং বসবাস করতে দেখা যায়। এরা প্রধানত বিভিন্ন লম্বা লম্বা গাছে বসবাস করতে পছন্দ করে। তারা প্রধানত শাক-সব্জি খেয়ে বেচে থাকে।
এদের প্রজনন কাল হল জানুয়ারি থেকে মে মাস পর্যন্ত। এরা নিজেরা গাছে বাসা বাঁধতে পারে না। অন্যের করে দেওয়া গর্তে বসবাস করে। আনাইমাল্লাই পর্বতের একটা গবেষণায় দেখা গাছে যে এদের বেশিরভাগরাই বড় বড় গাছে থাকতে পছন্দ করে। এই গর্তগুলো প্রধানত দেখতে পাওয়া যায়। গাছের বিভিন্ন প্রজাতি যেমন "Lagerstroemia microcarpa", "Terminalia bellirica" এবং "Terminalia crenulata" এই গাছে বসবাস করে বছরের ৭০ শতাংশ সময়ে মুদুমালাই অঞ্চলে। এই প্রজাতিটি একগামী এবং এরা একই বাসা বছরের পর বছর ব্যবহার করে থাকে। মহিলারা বাসার মধ্যে ঢুকে গিয়ে তার মলের সাহায্যে বাসাকে আটকে দেয় যাতে বাইরের কেউ তাতে ঢুকতে না পারে। এরপরেই মহিলারা ৩-৪ টে সাদা রঙের ছোটো ছোটো ডীম পারে এবং এই সময়ে মহিলারা তাদের পাখনা ঝেরে ফেলে শরীর থেকে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে মহিলারা মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। পুরুষেরা খাদ্য এনে গাছে টোকা মেরে মহিলাদের ইঙ্গিত করতে থাকে খাদ্যটা নেবার জন্য। বেরিগুলোকে ওয়াক তুলে বার করে পুরুষেরা ঠোটের সামনে নিয়ে আসে এবং মহিলাদের খাওয়ায়।
নরবলি
নরবলি হলো দেবতাকে সন্তুষ্ট করার উদ্দেশ্যে বা ঐশ্বরিক অনুগ্রহ প্রাপ্তির আশায় কিংবা ক্রুদ্ধ দেবতাকে শান্ত করার লক্ষ্যে মানুষ হত্যা। এটি একটি প্রাচীন ধর্মীয় সংস্কার যা বিভিন্ন সভ্যতায় অঙ্গীভূত ছিল কিন্তু আধুনিক সভ্যতায় অবসিত হয়েছে। পৃথিবীর প্রধান ধর্মসমূহে নরহত্যা তথা নরবলির বিধান নেই, বরং নরহত্যা নিষিদ্ধ। নরহত্যার সঙ্গে নরবলি'র পার্থক্য হলো নরবলি সামাজিকভাবে অনুমোদিত মানুষ হত্যা যার উদ্দেশ্য দেবতাদের সন্তুষ্টি অর্জ্জন। পাঁচ হাজার বছর আগে আদি ইয়োরোপের কৃষিভিত্তিক সমাজে নরবলির ব্যাপক প্রচলন ছিল। অপরাধের কারণে বিচারাদেশ অনুযায়ী হত্যা বা দেবতার সন্তুষ্টি অর্জ্জনের জন্য আত্মহত্যা নরবলি হিসাবে গণ্য নয়।
নরবলি চল ছিল এমন কয়েকটি সভ্যতা হলো নিম্নরূপ: খ্রিষ্টপূর্ব ৩৫০০-১১০০ সাল ব্যা্পী ক্যানানাইটিস, খ্রিষ্টপূর্ব ৮০০-১০০ সাল ব্যাপী এত্রুস্ক্যানস্‌, খ্রিষ্টপূর্ব ৮০০-১ সাল ব্যাপী কেল্টস্‌ এবং ৫০০ থেকে ১৫০০ খ্রিস্টাব্দ অবধি বিস্তৃত আযটেক সভ্যতা। কখনো কখনো গণ নরবলিও সংঘটিত হতো, যেমন ফেরাউনদের রাজত্ব কালে। নরবলিতে নির্গত রক্তকে গুরুত্বপূর্ণ মনে করা হতো; নরবলির রক্ত দিয়ে উপাসনা স্থান পরিষ্কার করণের রীতিও প্রচলিত ছিল।। মায়া সভ্যতায় শিরশ্ছেদের সঙ্গে সঙ্গে উৎসর্গীকৃত ব্যক্তির হৃৎপিণ্ড বের করে ফেলার রীতি ছিল।
গজকংফদ
শ্রীলঙ্কার ধূসর ধনেশ
শ্রীলঙ্কার ধূসর ধনেশ হল একটি প্রজাতির ধনেশ পাখি এবং এরা প্রধানত শ্রীলঙ্কার বিভিন্ন জায়গায় বসবাস করে। এর বৈজ্ঞানিক নাম "Ocyceros gingalensis"৤ এটি কোন বিপন্ন পাখি নয়৤
শ্রীলঙ্কার ধূসর ধনেশ হল একটি যূথচর পাখি যাদেরকে প্রধানত জঙ্গল এলাকায় দেখতে পাওয়া যায়। এরা প্রধানত ডুমুর খেয়েই বেঁচে থাকে এছড়াও কিছু কিছু সময়ে এরা বিভিন্ন পোকামাকড়, সরীসৃপ যেমন টিকটিকি ইত্যাদিকেও খাদ্য হিসেবে গ্রহণ করে থাকে। স্ত্রী ধনেশরা প্রধানত ৩-৪ টি ছোটো ছোটো সাদা রঙের ডিম পারে এবং এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি।
এই ধনেশরা প্রধানত আকারে বড় হয় এবং লম্বায় এরা হয় প্রায় ৪৫ সেমি পর্যন্ত। এদের পাখনার রঙ হয় বাদামি ধূসর রঙের এবং এদের প্রাথমিক পাখনার রঙ হয় কালো রঙের। এদের পিঠের রঙ হয় ঘন ধূসর রঙের এবং এদের মাথার কাছে বাদামি রঙের একটা মুকুটের মতোন অংশ থাকে। এদের লম্বা ল্যাজ হয় কালচে রঙের এবং এর ধার বরাবর সাদা রঙ হয়। এদের নীচের অংশের রঙও হয় সাদা। এদের লম্বা বাঁকানো ঠোটের ওপরে কোনো শিরস্ত্রাণ থাকে না। পুরুষ এবং মহিলা উভয়ই দেখতে একইরকম হয় কিন্তু ছেলেদের ঠোঁটের রঙ মেয়েদের থেকে বেশি ফ্যাকাশে হয়, এদের রঙ হয় ক্রিম রঙের। অপ্রাপ্তবয়স্কদের ঘন কালো উপরের অংশ এবং ঠোঁটের রঙ হয় হাল্কা ক্রিম এবং ল্যাজের রঙ হয় সাদা। এরা খুব আস্তে ওড়ে কিন্তু তা খুব শক্তিশালী হয়।
শ্রীলঙ্কাতে এই পাখিগুলোকে "Alu Kadatta" বলে ডাকা হয় সিংহলি ভাষাতে।
স্কু-য়াল-বা-রিন-ছেন-ম্গোন
স্কু-য়াল-বা-রিন-ছেন-ম্গোন () (১১৯১-১২৩৬) স্তাগ-লুং-থাং বৌদ্ধবিহারের দ্বিতীয় প্রধান ছিলেন।
স্কু-য়াল-বা-রিন-ছেন-ম্গোন ১১৯১ খ্রিষ্টাব্দে তিব্বতের কু-গ্যুং-স্পাং-গ্যাং-শোদ () উপত্যকার রাব-স্গাং () নামক স্থানে জন্মগ্রহণ করেন। তেরো বছর বয়সে তিনি দীক্ষালাভ করেন। তিনি স্তাগ-লুং-থাং বৌদ্ধবিহারে ঐ বিহারের প্রধান স্তাগ-লুং-থাং-পা-ব্ক্রা-শিস-দ্পালের নিকট অধ্যয়ন করেন ও উনিশ বছর বয়সে ভিক্ষুর শপথ গ্রহণ করেন। পরবর্তীকালে তিনি ঐ বিহারের দ্বিতীয় প্রধান হিসেবে নির্বাচিত হন। এই সময় তিনি বৌদ্ধবিহারে একটি আট স্তম্ভ যুক্ত অট্টালিকা ছাড়াও অসংখ্য স্তূপ ও চিত্র নির্মাণ করান।
সাংস-র্গ্যাস-য়ার-ব্যোন
সাংস-র্গ্যাস-য়ার-ব্যোন () (১২০৩-১২৭২) স্তাগ-লুং-থাং বৌদ্ধবিহারের তৃতীয় প্রধান ছিলেন।
সাংস-র্গ্যাস-য়ার-ব্যোন ১২০৩ খ্রিষ্টাব্দে তিব্বতের গ্দোং-স্না () নামক স্থানে জন্মগ্রহণ করেন। তাঁর পিতার নাম ছিল য়ান-ছেন-ম্গোন-র্গ্যাল () এবং মাতার নাম ছিল ল্হা-মা-দ্পাল ()। ষোল বছর বয়সে তিনি ল্হা-খাং-ল্হাগ-পা () নামক ভিক্ষুর নিকট শিক্ষার্থীর শপথ ও বিনয় সম্বন্ধে শিক্ষাগ্রহণ করেন। পরবর্তীকালে ম্খান-পো-গ্ত্সাং-পা (), স্লোব-দ্পোন-খু-স্তোন () এবং স্লোব-দ্পোন-দোন-মি-রি-পা () নামক ভিক্ষুদের নিকট ভিক্ষুর শপথ গ্রহণ করেন। স্কু-য়াল-বা-রিন-ছেন-ম্গোন নামক স্তাগ-লুং-থাং বৌদ্ধবিহারের দ্বিতীয় প্রধানের নিকট তিন চৌদ্দ বছর অধ্যয়ন করেন ও ১২৩৬ খ্রিষ্টাব্দে ঐ বিহারের তৃতীয় প্রধান হিসেবে নির্বাচিত হন। প্রধান লামা পদে থাকাকালীন তিনি ঐ বিহারের ম্ছোদ-খাং-ছেন-মো () নামক ভবন নির্মাণ করান। প্রচুর দামী বস্তু উপহার দিয়ে তিনি ১২৬৩ খ্রিষ্টাব্দের মঙ্গোল আক্রমণের হাত থেকে এই বিহারকে রক্ষা করতে সক্ষম হন।
সাদা-ঘাড় কাঠঠোকরা
সাদা-ঘাড় কাঠঠোকরা ("Chrysocolaptes festivus") হল একধরনের কাঠঠোকরা যারা প্রধানত ভারত এবং শ্রীলঙ্কাতে বসবাস করে।
ফ্লেমব্যাক প্রজাতির অন্তর্ভুক্ত এই কাঠঠোকরাটি প্রধানত গাছে বসবাস করতেই পছন্দ করে। এরা গাছেই বাসা বাঁধে এবং ১-২ টো সাদা ছোটো ডিম পাড়ে।
অন্যান্য কাঠঠোকরাদের মতোই এদের সূচালো ঠোঁট থাকে এবং এদের একটি শক্ত ল্যাজও থাকে গাছের গুঁড়ির সাথে হেলান দেবার জন্য। এছড়াও এদের সচল দুট পা থাকে যার সাহায্যে এরা গাছে উঠতে পারে। এদের মধ্যে দুট আঙ্গুল থাকে সামনের দিকে এবং আরেকটি থাকে পিছনের দিকে। এরা তাদের লম্বা জিভের সাহায্যে পোকামাকড় ধরে।
সাদা-ঘাড় কাঠঠোকরা হল বড় আকারের কাঠঠোকরা যারা লম্বায় ২৯ সেমি পর্যন্ত হয়। এটি একটি সাধারন কাঠঠোকরা আকৃতি। এদের পিছনের ঘাড় হয় সাদা রঙের এবং তা পিছনের দিক থেকে বাড়ন্ত। এদের কাঁধের কাছে কালো রঙের দাগ ক্রমশ নীচের দিকে চলে গাছে এবং একটা 'V' আকৃতি নিয়েছে। বাকি নীচের অংশ এবং ডানা হয় হলুদ রঙের। এদের দেহের পশ্চাৎভাগ এবং ল্যাজ হয় কালো রঙের। এদের দেহের নীচের দিক হয় সাদা রঙের এবং তাতে বরগা আকারের ঘন দাগ দেখতে পাওয়া যায়। এদের মাথা সাদাটে হয় এবং ঘন গোঁফের মতোন ডোরাকাটা কালো দাগ থাকে। এবং চোখের চারপাশে কালো দাগ ঘাড় পর্যন্ত বিস্তৃত থাকে।
একটি প্রাপ্তবয়স্ক সাদা-ঘাড় কাঠঠোকরার মাথায় থাকে লাল রঙের মুকুটের মতোন অংশ এবং তা মহিলাদের ক্ষেত্রে হলুদ রঙের হয়। তরুণদের গায়ের রঙ মহিলাদের মতোই হয় কিন্তু তার চেয়ে আরোও ফ্যাকাশে হয়।
সাংস-র্গ্যাস-দ্বোন-পো-গ্রাগ্স-পা-দ্পাল
সাংস-র্গ্যাস-দ্বোন-পো-গ্রাগ্স-পা-দ্পাল () (১২৫১-১২৯৬) স্তাগ-লুং-থাং বৌদ্ধবিহারের চতুর্থ প্রধান ও রি-বো-ছে বৌদ্ধবিহারের প্রতিষ্ঠাতা ছিলেন।
সাংস-র্গ্যাস-দ্বোন-পো-গ্রাগ্স-পা-দ্পাল ১২৫১ খ্রিষ্টাব্দে গ্যাং-ধোদ-বোং-রা-স্তেং () নামক স্থানে স্তাগ-লুং-গা-জি () নামক পরিবারগোষ্ঠীতে জন্মগ্রহণ করেন। তেরো বছর বয়সে তিনি সাংস-র্গ্যাস-য়ার-ব্যোন নামক স্তাগ-লুং-থাং বৌদ্ধবিহারের তৃতীয় প্রধানের নিকট দীক্ষা নেন। যৌবনে তিনি থাং-সাগ-পা-য়ে-শেস-'ব্যুং-গ্নাস () নামক বিখ্যাত ব্কা'-গ্দাম্স ধর্মসম্প্রদায়ের পন্ডিতকে মধ্যমক, গুহ্যসমাজতন্ত্র ও প্রদীপোদ্যোতননামটীকা সম্বন্ধে শিক্ষাদান করেন। সাংস-র্গ্যাস-য়ার-ব্যোনের মৃত্যুর পর তিনি কয়েক দিনের জন্যই স্তাগ-লুং-থাং বৌদ্ধবিহারের পরবর্তী প্রধান হিসেবে অধিষ্ঠিত থাকতে পারেন কারণ পরের বছর ব্ক্রা-শিস-ব্লা-মা () নামক তাঁর এক আত্মীয় এই পদ দখল করে তাঁকে বিহার থেকে বহিষ্কার করেন। এরপর তিনি খাম্স অঞ্চলে যাত্রা করে ১২৭৬ খ্রিষ্টাব্দে রি-বো-ছে বৌদ্ধবিহার স্থাপন করেন।
ব্ক্রা-শিস-দ্পাল-ব্র্ত্সেগ্স
ব্ক্রা-শিস-দ্পাল-ব্র্ত্সেগ্স () (১৩৫৯-১৪২৪) স্তাগ-লুং-থাং বৌদ্ধবিহারের নবম প্রধান ছিলেন।
ব্ক্রা-শিস-দ্পাল-ব্র্ত্সেগ্স ১৩৫৯ খ্রিষ্টাব্দে তিব্বতে জন্মগ্রহণ করেন। তাঁর পিতার নাম ছিল কুন-দ্গা'-ব্শেস-গ্ন্যেন () এবং মাতার নাম ছিল 'জাম-দ্পাল-স্ক্যিদ ()। এগারো বছর বয়সে তিনি রিন-ছেন-দ্পাল-বা () নামক বৌদ্ধ ভিক্ষুর নিকট চক্রসম্বর, কালচক্র ও হেবজ্র তন্ত্র সম্বন্ধে অধ্যয়ন করেন। সতেরো বছর বয়সে তিনি নাম-ম্খা'-দ্পাল-ব্জাং () নামক স্তাগ-লুং-থাং বৌদ্ধবিহারের অষ্টম প্রধানের নিকট দীক্ষা নেন এবং ছেদ সাধনা ও মার্গফল সম্বন্ধে অধ্যয়ন করেন। পরের বছর তিনি ঐ বিহারের পরবর্তী প্রধান নির্বাচিত হন। দুই বছর পরে তিনি লাসা শহরে ব্যাং-ছুব-র্ত্সে-মো () নামক ভিক্ষুর নিকট ভিক্ষুর শপথ এবং কালচক্র ও চক্রসম্বর তন্ত্র সম্বন্ধে শিক্ষাগ্রহণ করেন। এই সময় তিনি গ্রাগ্স-পা-র্গ্যাল-ম্ত্শান () নামক তিব্বতী অনুবাদকের নিকট কালচক্র ও গুহ্যসমাজতন্ত্র সম্বন্ধে শিক্ষাদান করেন। পরবর্তীকালে র্বা-স্গ্রেংস বৌদ্ধবিহারে থেগ-ছেন-ছোস-র্জে-কুন-দ্গা'-ব্ক্রা-শিস () নামক সা-স্ক্যা ধর্মসম্প্রদায়ের পন্ডিতের নিকট হতে তিনি নৈরাত্মা ও নিগুমার ছয় যোগ সম্বন্ধে জ্ঞানলাভ করেন।
সা-স্ক্যা ধর্মসম্প্রদায়ের ধর্মীয় শাসকদের সঙ্গে নবপ্রতিষ্ঠিত ফাগ-মো-গ্রু-পা রাজবংশের বিরোধে ব্ক্রা-শিস-দ্পাল-ব্র্ত্সেগ্স মধ্যস্থতা করার চেষ্টা করেন। এছাড়া মেন-ঝাং () নামক স্থানের অধিবাসীদের নরবলি বা মে-খোর () প্রথা নিষিদ্ধ করতে তিনি সক্ষম হন। তাঁর জীবনের অন্তিম বছরে মঙ্গোল সম্রাট তাঁকে গুওশি (國史) উপাধি দান করেন।
শমী পাটোয়ারী
মাহফুজুর "শমী" পাটোয়ারী (জন্ম: ফেব্রুয়ারী ২০, ১৯৮২ ঢাকা, বাংলাদেশ) হলেন একজন বাংলাদেশী বংশোদ্ভূত আমেরিকান ডিজাইনার, ফটোগ্রাফার, মিউজিক ভিডিও পরিচালক এবং ভার্জিনিয়ার বিচ ভিত্তিক "ক্রিয়েটিভ কালেকটিভ ইলুসিভ মিডিয়া" এর সহ-প্রতিষ্ঠাতা।
২০১০ সালে হাইতির ভূমিকম্পের পরে শমী ত্রাণ পুর্ণবাসনের উদ্দেশ্য নিয়ে "মিউজিক ফর রিলিফ" নামের মিউজিক ভিডিওতে রবার্ট সিমন্স, কেনা, লুপ, ফিয়াসকো, এবং মাইক সিনোডার সাথে দল গঠণ করেন। গানগুলি লেখা এবং সঙ্গীত নির্দেশনার সম্পূর্ণ বিনামূল্যে হাইতির দূর্যোগ প্রবণ এলাকার মানুষের সাহায্যে করা হয়। প্রকাশিত মিউজিক ভিডিওটি ব্যাপকভাবে সমালোচকদের প্রশংসা লাভ করে এবং ইউটিউবে ভাইরাল হিট হয়ে।
কুন-দ্গা'-ব্জাং-পো
কুন-দ্গা'-ব্জাং-পো () (১৩৮২-১৪৫৬) তিব্বতের ঙ্গোর-এ-বাম-ছোস-ল্দান বৌদ্ধবিহারের প্রতিষ্ঠাতা তথা প্রথম ঙ্গোর-ছেন ছিলেন।
কুন-দ্গা'-ব্জাং-পো ১৩৮২ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তাঁর মাতার নাম ছিল ব্সোদ-নাম্স-দ্পাল-ল্দান ()। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () নামক কুন-দ্গা'-ব্জাং-পোর প্রধান শিষ্য দ্বারা রচিত জীবনীগ্রন্থানুসারে তাঁর পিতার নাম ছিল দ্পোন-ত্শাং-গ্রুব-পা-য়োন-তান ()।
নয় বছর বয়সে তিনি য়ে-শেস-র্গ্যাল-ম্ত্শান () নামক ভিক্ষুর নিকট শিক্ষার্থীর শপথ এবন পরবর্তীকালে ভিক্ষুর শপথ গ্রহণ করেন। পঁচিশ বছর বয়সে তিনি শাংস-ছোস-'খোর-স্গাং () নামক স্থানে স্ক্যাব্স-ম্ছোগ-দ্পাল-ব্জাং () নামক ভিক্ষু এবং ঝে বৌদ্ধবিহারে সাংস-র্গ্যাস-দ্পাল () নামক পন্ডিতের নিকট মার্গফল সম্বন্ধে অধ্যয়ন করেন। এছাড়া তাঁর উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (), কুন-দ্গা'-র্গ্যাল-ম্ত্শান () এবং গ্ঝোন-নু-ব্লো-গ্রোস ()।
১৪২৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহার () প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ () নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।
আ-মা-দ্পাল () নামক মুস্তাং রাজ্যের রাজার আমন্ত্রণে তিনি ১৪২৭ ও ১৪৩৬ খ্রিষ্টাব্দে এবং আ-ম্গোন-ব্জাং () নামক পরবর্তী রাজার আমন্ত্রণে ১৪৪৭ খ্রিষ্টাব্দে কুন-দ্গা'-ব্জাং-পো মুস্তাং যাত্রা করেন। এই তিনবার যাত্রায় তিনি স্তেং-ছেন-'দুল-গ্র্বা-স্দোম-গ্সুম-গ্লিং (), ব্রাগ-দ্কার-গ্যি-ছোস-স্দে-থেগ-ছেন-দার-র্গ্যাস-গ্লিং () এবং ব্যাম্স-পা-ল্হা-খাং () নামক তিনটি মঠ স্থাপন করেন। এছাড়াও তিনি আ-মা-দ্পালকে দীক্ষাদান করেন।
পরবর্তী ছয়জন ঙ্গোর-এ-বাম-ছোস-ল্দান বৌদ্ধবিহারের প্রধান বা ঙ্গোর-ছেন ছাড়াও তাঁর উল্লেখযোগ্য শিষ্য ছিলেন স্মার-খাম্স-পা-গ্রাগ্স-পা-ব্জাং-পো () পান-ছেন-'বুম-ফ্রাগ-গ্সুম-পা (), কুন-দ্গা'-দ্পাল-'ব্যোর নামক দ্বিতীয় দ্রুকছেন প্রভৃতি।
য়ে-শেস-র্গ্যাল-ম্ত্শান
য়ে-শেস-র্গ্যাল-ম্ত্শান () (মৃত্যু-১৪০৬ খ্রিষ্টাব্দ) চতুর্দশ শতাব্দীর একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন যিনি প্রজ্ঞাপারমিতা বিষয়ে পন্ডিত ছিলেন।
য়ে-শেস-র্গ্যাল-ম্ত্শানের উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (), ব্যাং-ছুব-র্ত্সে-মো () এবং গ্রাগ্স-পা-র্গ্যাল-ম্ত্শান () নামক ঝ্বা-লু বৌদ্ধবিহারের প্রধান। য়ে-শেস-র্গ্যাল-ম্ত্শানের উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।
ধাড়ি ইঁদুর
ধাড়ি ইঁদুর (বৈজ্ঞানিক নাম:Bandicota bengalensis) () হচ্ছে Muridae পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
গ্রাগ্স-পা-র্গ্যাল-ম্ত্শান (ঝালু খেনছেন)
গ্রাগ্স-পা-র্গ্যাল-ম্ত্শান () (১৩৬৫-১৪৪৮) ঝ্বা-লু বৌদ্ধবিহারের ত্রয়োদশ ও পঞ্চদশ প্রধান ছিলেন।
গ্রাগ্স-পা-র্গ্যাল-ম্ত্শান ঝ্বা-লু বৌদ্ধবিহারের দ্বাদশ প্রধান রিন-ছেন-র্নাম-র্গ্যালের () ছাত্র ছিলেন এবং তাঁর নিকট হতে শিক্ষার্থী ও ভিক্ষুর শপথ গ্রহণ করেন। ১৩৮৯ খ্রিষ্টাব্দে তিনি ঝ্বা-লু বৌদ্ধবিহারের প্রধান পদে নির্বাচিত হন। দুই বছর পরে তিনি গোং-মা-গ্রাগ্স-পা-র্গ্যাল-ম্ত্শান নামক ফাগ-মো-গ্রু-পা রাজবংশের রাজার ধর্মীয় উপদেষ্টা নিযুক্ত হন। ১৪০৪ খ্রিষ্টাব্দে তিনি ম্খাস-গ্রুব-সাংস-র্গ্যাস-দ্পাল-রিন () নামক তাঁর শিষ্যকে ঝ্বা-লু বৌদ্ধবিহারের প্রধান হিসেবে নির্বাচিত করেন যিনি পরবর্তী আট বছর ঐ পদে থেকে অবসর নেন। ফলে ১৪১৩ খ্রিষ্টাব্দে গ্রাগ্স-পা-র্গ্যাল-ম্ত্শান পুনরায় ঐ বিহারের প্রধান পদে অধিষ্ঠিত হন ও ঐ পদে প্রায় সাতাশ বছর থাকেন। এরপর তিনি 'খ্রুল-ঝিগ-ত্শুল-খ্রিম্স-র্গ্যাল-ম্ত্শান () নামক এক পন্ডিতকে পরবর্তী প্রধানের পদে নির্বাচিত করে রি-ফুগ নামক স্থানে জীবনের শেষ আট বছর অতিবাহিত করেন।
মানসা মূসা
মানসা মূসা (আনুমানিক ১২৮০ থেকে আনুমানিক ১৩৩৭ পর্যন্ত) অথবা মালির প্রথম মূসা ছিলেন ১৪শতকের মালি সম্রাজ্যের একজন মানসা। মানসা শব্দের অর্থ সুলতান, বিজেতা, বা "সম্র্রাট", মানসা ছিলেন মালি সম্রাজ্যের প্রতিষ্ঠাতা সান্দিয়াতা কেইতা'র ভাগ্নে। ১৩০৭ সালে তিনি সিংহাসনে আরোহণ করেন। তিনি প্রথম আফ্রিকান শাসক যিনি ইউরোপ এবং মধ্যপ্রাচ্যে ব্যাপকভাবে পরিচিত ছিলেন।
মূসা অধিক পরিচিত ছিলেন তার কথিত হজ্জপালনের জন্য ( ১৩২৪ থেকে ১৩২৫ )। প্রচলিত আছে, তার হজ্জবহরের কাফেলায় রসদপূর্ণ থলে বহনকারী ৬০,০০০ লোক ছিল, সাথে ছিল ৫০০ গোলাম যারা প্রত্যেকে একটি করে সোনার দন্ড বহন করছিল এবং ৮০ থেকে ১০০টি উট ছিল, যেগুলো প্রত্যেকটি প্রায় ১৪০ কেজি সোনার গুঁড়ো বহন করছিলো। তার এই যাত্রাপথে তিনি প্রায় কয়েকশত কোটি টাকা মূল্যের সোনা বিতরণ করেছিলেন। কায়রোতে তিনি এত বেশি স্বর্ণ বিতরণ করেছিলেন যে, বেশ কয়েক বছর ধরে সেখানে স্বর্ণের দাম তুলনামুলকভাবে অনেক কম ছিল।
মানসা মূসা ইসলাম প্রচারেও সহযোগিতা করেছিলেন। তিনি একজন অনুগত মুসলিম ছিলেন এবং কুর'আনের শিক্ষার উপর ভিত্তি করে অনেকগুলো বিদ্যালয় নির্মাণ করেন। তিনি উত্তর আফ্রিকার ইসলামিক বিশ্ববিদ্যালয়গুলোতে শিক্ষার্থী প্রেরণ করতেন।
মানসা মূসা তার রাজত্বকালে রাজ্যব্যবস্থা ও রাজকার্যাবলি নতুনভাবে সাজাতে সাহায্য করেছিলেন। তার রাজত্বকালে রাজনৈতিক পরিস্থিতি অনেক স্থিতিশীল ছিলো।
মানসা মূসার হজ্জপালনের পর, ইউরোপীয় মানচিত্র-অঙ্কনকারীরা তাঁদের মানচিত্রগুলোতে মানসা মূসার ছবি আঁকা শুরু করে। মালি সাম্রাজ্যের পতনের পর মানসা মূসার খ্যাতিও কমে যেতে থাকে। এরপর থেকে তাঁকে আর কখনোই মানচিত্রগুলোতে সম্মানিত রাজা হিসেবে আঁকা হয় নি, বরঞ্চ আরও অসভ্যভাবে দেখানো হয়েছে। তাঁকে ইউরোপীয় রাজপরিবারের ব্যাঙ্গাত্মক নমুনারুপে আঁকা হত, যা ছিল একজন রাজমুকুট পরিহিত জংলী ব্যক্তি।
আফ্রিকান লিজেন্ড পৃষ্ঠা
সাংস-র্গ্যাস-দ্পাল (সাক্য)
সাংস-র্গ্যাস-দ্পাল () বা বুদ্ধশ্রী (১৩৩৯-১৪৩২) একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন।
সাংস-র্গ্যাস-দ্পাল ১৩৩৯ খ্রিস্টাব্দে তিব্বতের স্গো-ফু () বৌদ্ধবিহারে জন্মগ্রহণ করেন। তাঁর পিতা দ্পাল-'ব্যোর-লেগ্স-পা () এই বৌদ্ধবিহারের প্রধান ছিলেন। একজন বৌদ্ধ ভিক্ষুর সঙ্গে যৌন সম্পর্ক তৈরী হওয়ায় সাংস-র্গ্যাস-দ্পালের মাতা স্গ্রোল-মা-'বুম () জন্মের পূর্বেই গর্ভনাশক ঔষধ খেয়ে তাঁর সন্তানকে গর্ভাবস্থাতেই মেরে ফেলতে চেয়েছিলেন। শৈশবে সাংস-র্গ্যাস-দ্পাল শাক্য-ব্জাং-পো () নামক এক বৌদ্ধ ভিক্ষুর নিকট শ্রমণের শপথ গ্রহণ করেন। এই সময় তিনি র্গ্যাল-ম্ত্শান-দ্পাল () নামক তাঁর মাতুলের নিকট হতে হেবজ্র তন্ত্রের ওপর দ্বিকল্পতন্ত্র সম্বন্ধে শিক্ষালাভ করেন।
১৩৬১ খ্রিস্টাব্দে তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান () নামক বৌদ্ধ পণ্ডিতের নিকট প্রব্রজ্যা ও উপসম্পদা গ্রহণ করেন। পরবর্তী বছরগুলিতে তিনি ম্খান-ছেন-শেস-রাব-র্গ্যা-ম্ত্শো () নামক ভিক্ষুর নিকট অভিসময়ালঙ্কার ও অভিধর্মসমুচ্চয় এবং ম্খান-ছেন-ম্গোন-র্গ্যাল () ও র্তোগ-গে-পা-দ্পাল-ল্দান-ব্জাং-পো () নামক দুই ভিক্ষুর নিকট ধর্মকীর্তি রচিত প্রমাণবার্ত্তিক সম্বন্ধে শিক্ষালাভ করেন। এছাড়া ছোস-র্জে-কুম-ম্খ্যেন-ছেন-পো (), লো-ছেন-ব্যাং-ছুব-র্ত্সে-মো (), দ্পাল-ল্দান-ত্শুল-খ্রিম্স (), ফ্যোগ্স-লাস-র্নাম-র্গ্যাল (), ছোস-র্জে-দ্কোন-মছোগ-র্গ্যাল-ম্ত্শান (), মা-গ্চিগ-ছোস-স্গ্রোন (), ব্লা-মা-দাম-পা-ব্সোদ-নাম্স-র্গ্যাল-ম্ত্শান () র্গ্যাল-স্রাস-থোগ্স-মেদ-দ্পাল-ব্জাং-পো () ইত্যাদি পণ্ডিতেরা তাঁর উল্লেখযোগ্য শিক্ষক ছিলেন। তাঁর উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।
জর্জ সোরেল
জর্জ ইউজিন সোরেল () (২ নভেম্বর, ১৮৪৭ - ২৯ আগস্ট, ১৯২২) ছিলেন ফরাসি দার্শনিক এবং বিপ্লবী সিন্ডিক্যালিজমের তাত্ত্বিক। জনগণের জীবনে তাঁর পুরাণের শক্তির ধারনা মার্কসবাদী ও ফ্যাসিবাদীদের অনুপ্রাণিত করে। সহিংসতার পক্ষে কথা বলার প্রেক্ষিতে এবং জনগণের জীবনে পুরাণের শক্তির ধারণা বিষয়ে তাঁর অবদানের জন্য তাঁকে অধিকাংশ সময় স্মরণ করা হয়। 'রিফ্লেকশনস অন ভায়োলেন্স' পুস্তকের জন্য তিনি খ্যাতি লাভ করেন। তাঁর ওপর কার্ল মার্কস ও অঁরি বর্গসাঁ'র প্রভাব ছিল। মুসোলিনি তাঁর লেখায় প্রভাবিত হয়েছিলেন। তিনি বলশেভিক বিপ্লবের সমর্থক ছিলেন। তিনি তাঁর বইয়ে 'সাধারণ ধর্মঘট'কে সমাজতন্ত্র আসছে এই মিথের আকারে দেখেছেন।
২০০৮ গ্রীষ্মকালীন অলিম্পিকে দৌড়বাজী – পুরুষদের হাই জাম্প
২০০৮ অলিম্পিক গেমসে পুরুষদের হাই জাম্প প্রতিযোগিতা আগস্টের ১৭ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
আশ্চর্যজনকভাবে, তদানীন্তন বিশ্ব চ্যাম্পিয়ন ডোনাল্ড থমাস, যিনি ওসাকায় ২০০৭ সালের IAAF আয়োজিত বিশ্ব দৌড়বাজী প্রতিযোগিতায় লাফিয়েছিলেন, অলিম্পিকে ২১তম স্থানে শেষ করেন। ফলে ফাইনাল রাউন্ডেও উঠতে পারেননি।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ২.৩২ মিটার (Q) বা সেরা ১২জন (q) ফাইনালে যাবে।
১৯শে আগস্টে ফাইনাল অনুষ্ঠিত হয়।
জর্জ বৌল্যাঙ্গার
জর্জ আর্নেস্ত জ্যঁ-মেরী বৌল্যাঙ্গার () (২৯ এপ্রিল, ১৮৩৭ - ৩০ সেপ্টেম্বর, ১৮৯১) ছিলেন ফরাসি জেনারেল ও রাজনীতিবিদ। তিনি ১৮৮৬ সালে যুদ্ধমন্ত্রী ছিলেন। প্রতিশোধপরায়ণতার প্রতীকী ধারনার ব্যাপারে গণসচেতনতা গড়ে তুলেছিলেন তিনি। সরকার তার খ্যাতিকে ভয় পেয়ে গিয়েছিল। তিনিই পরবর্তীকালে রাজনৈতিক দল বৌল্যাঙ্গার পার্টি গঠন করেন, জাতীয় সংসদে নির্বাচনে প্রচুর ভোটে বিজয় লাভ করেন। পরে ক্যু সংঘটিত হলে সম্ভাব্য গ্রেফতার এড়াতে স্বদেশ ছেড়েছিলেন।
ঝুঁটিত্তয়ালা মাছরাঙা
ঝুঁটিত্তয়ালা মাছরাঙা ("Megaceryle lugubris") হল হিমালয়ের বাসিন্দা এবং উত্তর ভারত, বাংলাদেশ এই দেশগুলোর পাদদেশে এবং উত্তর ইন্দোচীন এবং দক্ষিণ-পূর্ব এশিয়া এবং জাপান প্রভৃতি জায়গায় এদের দেখতে পাওয়া যায়। এদের আকার বড় ধরনের হয় (৪১ সেমি) এবং এদের গায়ের রঙ হয় সাদা-কালো রঙের। এদের ল্যাজে সাদা-কালো ডোরাকাটা দাগ থাকে। এদের ভুরু থাকে না এবং এদের বুক সাদা রঙের হয়। কিছু কিছু সময় তা লালচে-বাদামি রঙেরও হয়ে থাকে। এই পাখিগুলোকে প্রধানত পাহাড়ী নদীতে এবং কিছু কিছু সময়ে বড় বড় নদীর তীরেও দেখতে পাওয়া যায়।
২০০৮ গ্রীষ্মকালীন অলিম্পিকে দৌড়বাজী – মহিলাদের হাই জাম্প
২০০৮ অলিম্পিক গেমসে মহিলাদের হাই জাম্প প্রতিযোগিতা আগস্টের ২১ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ১.৯৬ মিটার (Q) বা সেরা ১২জন (q) ফাইনালে যাবে।
মালাবার দাগযুক্ত ধনেশ
মালাবার দাগযুক্ত ধনেশ ("Anthracoceros coronatus") হল একধরনের ধনেশ প্রজাতির পাখি। পৃথিবীতে এই প্রজাতির সংখ্যা কম এবং ক্রমহ্রাসমান৤ তাই একে প্রায় অস্তিত্ববিপন্ন পাখি হিসেবে গণ্য করা হয়৤
মালাবার দাগযুক্ত ধনেশ প্রধানত ক্রান্তীয় এবং উপক্রান্তীয় এশিয়ার এবং ভারতের বিভিন্ন জায়গায় বসবাস করে। এছাড়াও পূর্ব বোর্ণিওতেও এদের বসবাস লক্ষ্য করা যায়। এদের প্রধান বাসস্থান হল আর্দ্র্র বনভূমি এবং ঘন জঙ্গল, তবে কখনো কখনো এরা লোকালয়েও চলে আসে বসবাস করবার জন্য।
এরা আকারে বেশ বড় হয়, লম্বায় ৬৫ সেমি হয়। এদের পাখনা প্রধানত কালোই হয় এবং এদের পেট হয় সাদা রঙের। এদের গলাতে সাদা রঙের ছোপ ছোপ থাকে এবং ল্যাজের গোড়াতে এবং পাখনার বাইরের অংশের রঙও সাদা হয়। এদের হলুদ রঙের ঠোট হয় এবং এদের ঠোঁটের ওপরে কালো রঙের বিরাট বড় একটা শিরস্ত্রাণ থাকে। মহিলাদের সাদা রঙের চক্ষ ত্বক আছে যা পুরুষদের ক্ষেত্রে নেই। তরুণদের শিরস্ত্রাণ থাকে না। অনেকে কাও ধনেশের সাথে এদেরকে মিশিয়ে ফেলে।
এই প্রজাতিটি সবকিছুই খেতে পারে অর্থাৎ সর্বগ্রাসী। প্রধানত ফল-মূল, ছোটো প্রাণী, পোকামাকড়, সরীসৃপ ইত্যাদি খেয়েই এরা বেঁচে থাকে। শিকারকে মেরে ফেলা হয় এবং সম্পুর্ণ গিলে নেওয়া হয়। ডুমুর তাদের খাদ্য তালিকার একটা প্রধান অঙ্গ বিষেশত মে থেকে ফেব্রুয়ারী মাস পর্যন্ত তারা এই ডুমুর খাদ্য হিসেবে গ্রহণ করে। অপ্রজনন কাল এবং প্রজনন কাল (মার্চ থেকে এপ্রিল) এই সময়ের মধ্যে তাদের খাদ্যের মধ্যে ডুমুরই ৭৫ শতাংশ জায়গা ধারণ করে থাকে। এরা "Strychnos nux-vomica" নামে একটি গাছের ফল খায় বলে জানা গেছে যে গাছের ফল অন্যান্যদের কাছে বিষাক্ত বলে মনে হয়।
ডিম ফোটানোর সময়ে মহিলারা ২ টো থেকে ৩ টে ডিম পারে গাছের গর্তে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
এদেরকে মাঝে মাঝেই শহরাঞ্চলে দেখতে পাওয়া যায়। কাইগা পারমাণবিক কেন্দ্রের চারপাশের বনে সমৃদ্ধ জীববৈচিত্র্য বিরল ধরনের পাখির প্রজাতির জন্য একটি উপযুক্ত স্থান হয়ে উঠেছে। একটা গবেষণায় দেখা গেছে যে ২৩ বছরে এদের সংখ্যার কোনো পরিবর্তন হয়নি। মধ্য ভারতে এটা মানা হয় যে এই ধনেশদের মাথার খুলি ঝুলিয়ে রাখলে সম্পদের ভান্ডার বৃদ্ধি পায়।
টিকেলের বাদামি ধনেশ
টিকেলের বাদামি ধনেশ ("Anorrhinus tickelli"), যারা মরিচা-গালওয়ালা ধনেশ নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা।
এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নীচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে।
এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে।
এরা প্রধানত গ্রুপে প্রজনন করা পছন্দ করে।
স্যামুয়েল টিকেলের নাম অনুযায়ী এই উপজাতির নাম রাখা হয়েছে টিকেলের বাদামি ধনেশ।
বাংলাদেশ লিবারেশন ফোর্সেস
বাংলাদেশ লিবারেশন ফোর্সেস (ইংরেজী: Bangladesh Liberation Forces) ১৯৭১ খ্রিস্টাব্দে বাংলাদেশের স্বাধীনতা যুদ্ধে অংশ গ্রহণকারী মুক্তিবাহিনীর একটি বিশেষ অংশ যা সাধারণত: মুজিব বাহিনী নামে অভিহিত হতো। ১৯৭১ খ্রিস্টাব্দের মে মাসের শেষের দিকে শেখ ফজলুল হক মনি, আবদুর রাজ্জাক, তোফায়েল আহমদ ও সিরাজুল আলম খান - এই চার যুবনেতার উদ্যোগে এই বিশেষ বাহিনী প্রতিষ্ঠা করা হয়। এই বাহিনী অস্থায়ী মুজিব নগর সরকারের নিয়ন্ত্রণ বহির্ভুত ছিল। একই সঙ্গে এই বাহিনী স্বাধীনতা যুদ্ধে ভারতীয় মিত্রবাহিনীর সেনাপতি জেনারেল অরোরার নিয়ন্ত্রণের বাইরে ছিল। এই বাহিনীর প্রশিক্ষণ ও পরিচালনার দায়িত্বে ছিলেন জেনারেল সুজন সিং উবান, যিনি ভারতীয় স্পেশাল ফ্রন্টিয়ার ফোর্সের কমাণ্ডার (ইন্সপেক্টর জেনারেল) ছিলেন। ভারতের ভূখণ্ডে একটি গোপন স্থানে এই বাহিনীল সদস্যদের প্রশিক্ষণ দেয়া হতো যার তত্ত্ববধায়ক ছিলেন ব্রিগেডিয়ার টি. এস ওবেরয়। কর্ণেল বি ডি কুশাল এই বাহিনীর প্রশাসনিক বিষয়াদি দেখাশোনা করতেন। মেজর জেনারেল এস. এস. উবান ১৯৯৫ প্রকাশিত ফ্যান্টমস্‌ অব চিটাগাং গ্রন্থে লিখেছেন যে, এই মুজিববাহিনী মুক্তিযুদ্ধ কালে পার্বত্য চট্টগ্রাম এলাকায় স্পেশাল ফ্রন্টিয়ার ফোর্সের সহযোগী হিসাবে দায়িত্ব পালন করেছে। মুক্তিযুদ্ধের শেষে স্বাধীন বাংলাদেশে রক্ষীবাহিনী গঠিত হয়। এ সময় বাংলাদেশ লিবারেশন ফোর্সেস-এর সদস্যদের নবগঠিত রক্ষীবাহিনীতে আত্মীকরণ করা হয়।
ওয়ার্ডের কুচকুচি
ওয়ার্ডের কুচকুচি ("Harpactes wardi") হল একপ্রকারের পাখি প্রজাতি যারা কুচকুচি পরিবারের অন্তর্ভুক্ত। এরা প্রধানত ভারতের উত্তর-পূর্ব দিকে বসবাস করে এবং ক্রমশ দক্ষিণ-পূর্ব এশিয়ার দিকে বিস্তার করে। এদেরকে প্রধানত ভারত, ভুটান, তিব্বত, মায়ানমার এবং ভিয়েতনাম প্রভৃতি দেশে দেখতে পাওয়া যায়। এরা প্রধানত নাতিশীতোষ্ণ বনাঞ্চল, প্রায় ক্রান্তীয় বা ক্রান্তীয় আর্দ্র নিম্নভূমি বনাঞ্চল ইত্যাদি জায়গায় বসবাস করে। এদের বাসস্থানের ক্ষতির জন্য এরা বিপন্নতার সম্মুখীন হয়।
এদের সাধারণ ও বৈজ্ঞানিক নাম দিয়েছিলেন ইংরেজ উদ্ভিদবিজ্ঞানী ও অনুসন্ধানকারী ফ্রান্সিস কিংডন ওয়ার্ড।
পুরীর পঞ্চতীর্থ
পঞ্চতীর্থ বলতে ভারতের পুরী শহরে অবস্থিত পাঁচটি জলাধারকে বোঝায়। হিন্দুরা বিশ্বাস করেন, পুরীতে তীর্থযাত্রা সম্পূর্ণ করতে হলে এই পাঁচটি জলাধারে স্নান করতে হয়। এই পাঁচটি জলাধার হল:
অন্য একটি মতে পুরীর পঞ্চতীর্থ হল:
জগমোহন (স্থাপত্য)
জগমোহন হল হিন্দু মন্দির স্থাপত্যের সভাকক্ষ। স্থাপত্যের এই বৈশিষ্ট্যটি মূলত ওড়িশায় দেখা যায়।
জগমোহন হল মন্দিরের প্রবেশদ্বার ও গর্ভগৃহের মাঝের অংশ। এটি মন্দিরের কেন্দ্রীয় অংশ। উত্তর ভারতের নাগর স্থাপত্যশৈলীর মন্দিরগুলিতে জগমোহন দেখা যায়। দক্ষিণ ভারতে সভাকক্ষকে বলে "মণ্ডপ"। মণ্ডপ আকারে অনেক বড়ো এবং স্তম্ভবিশিষ্ট হয়।
গর্ভগৃহের মতো জগমোহনও পরিকল্পিতভাবে বর্গাকার বা গোলাকার বেদীর উপর নির্মিত হয়। যদিও দেবীমন্দিরের জগমোহন আয়তাকার বা ত্রিভূজাকারেরও হয়। এই ধরনের একটি মন্দির হল ওড়িশার পুরীর কাছে চৌরসির কাছে বারাহী দেউল।
সাধারণত গর্ভগৃহে জানলা তৈরি করা হয় না। এই অংশটিতে আলোও কম ঢোকে। ভক্তের দৃষ্টি যাতে মন্দিরের দেবতায় নিবিষ্ট থাকে, সেই জন্য ইচ্ছাকৃতভাবেই এমন গর্ভগৃহ নির্মাণ করা হয়। অন্যদিকে জগমোহনে নানাদেবদেবীর মূর্তি, পৌরাণিক দৃশ্যাবলি ও অন্যান্য নকশা অঙ্কিত থাকে।
কোণার্ক সূর্যমন্দিরের জগমোহনটি সবচেয়ে বিখ্যাত। এই মন্দিরের প্রধান মন্দির (শিখর) অংশটি ভেঙে পড়ায় জগমোহনটিকেই প্রধান অংশ মনে হয়।